Shani Pallaska
Šani Palaska (; Đakovica, 1928 — Priština, 13. januar 1999) je bio kosovski pozorišni i filmski glumac.

Od dolaska u Pokrajinsko narodno pozorište u Prištini 1948. godine, celu svoju karijeru je proveo u njemu. U pozorište ga je, zajedno sa Abdurahmanom Šaljom, Istrefom Begolijem i Muharemom Ćenom, doveo Milutin Jasnić u nastojanju da stvori kvalitetnu Albansku dramu. Prvih godina igrao je podjednako i u Srpskoj i u Albanskoj drami.

Igrao je Jerotija Pantića u prvoj albanskoj predstavi, izvedenoj u Pokrajinskom narodnom pozorištu, u „Sumnjivom licu“ Branislava Nušića, u režiji Dobrice Radenkovića, čija je premijera bila 7. juna 1949. u Kosovskoj Mitrovici. Za tu interpretaciju nagrađen je posebnom nagradom Ministarstva prosvete i kulture NR Srbije. Igrao je u više od 300 pozorišnih predstava, pa i u „Erveheji“, najpoznatijoj albanskoj predstavi na sceni Pokrajinskog narodnog pozorišta, u režiji Muharema Ćene. I kad je otišao u penziju, rado je igrao u pozorišnim predstavama, do pred samu smrt. Njegova poslednja glumačka nagrada je na Susretima profesionalnih pozorišta Srbije 1996. godine u Leskovcu, za ulogu Sera u predstavi „Garderober“ Harolda Pintera, u režiji Seljamija Tarakua. Bila mu je to šesta nagrada za glavnu ulogu na ovom festivalu.

Pored pozorišnih uloga, igrao je u 17 filmova i TV serija koji su snimani na Kosovu i Metohiji.

Sahranjen je u Prizrenu.

Vidi još 
 Pokrajinsko narodno pozorište

Spoljašnje veze 
 

Kosovski filmski glumci
Kosovski teatarski glumci
Kosovski televizijski glumci
Biografije, Đakovica